PTG วิ่งต่อ 3% โบรกฯ เคาะเป้า 24.50 บ. ลุ้นไตรมาส 4 กำไรนิวไฮ
PTG วิ่งต่อ 3% โบรกฯ เคาะเป้า 24.50 บ. ลุ้นไตรมาส 4 กำไรนิวไฮ ล่าสุดอยู่ที่ 17.80 บาท บวก 0.60 บาท หรือ 3.49% มูลค่าซื้อขาย 1.14 พันล้านบาท
PTG วิ่งต่อ 3% โบรกฯ เคาะเป้า 24.50 บ. ลุ้นไตรมาส 4 กำไรนิวไฮ ล่าสุดอยู่ที่ 17.80 บาท บวก 0.60 บาท หรือ 3.49% มูลค่าซื้อขาย 1.14 พันล้านบาท
18 ม.ค. 2564

ผู้สื่อข่าวรายงานว่า ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ล่าสุด ณ เวลา 15.44 น. อยู่ที่ 17.80 บาท บวก 0.60 บาท หรือ 3.49% สูงสุดที่ 17.90 บาท ต่ำสุดที่ 17.20 บาท ด้วยมูลค่าซื้อขาย 1.14 พันล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น PTG ราคาเป้าหมาย 24.50 บาท คาดกำไรไตรมาส 4/63 ทำ New High เพิ่มขึ้น 6% เมื่อเทียบจากไตรมาสก่อน และ 59% เมื่อเทียบจากปีก่อน จากค่าการตลาดที่ทรงตัวในระดับที่ดี 1.8-1.9 บาทต่อลิตร ปริมาณขายที่สูงขึ้น รวมถึง EBITDA ของธุรกิจ Non-Oil ที่ฟื้นตัว
ส่วนแนวโน้มไตรมาส 1/64 ได้รับผลกระทบบ้างจากการระบาดของโควิด-19 ระลอกใหม่ แต่คาดไม่หนักเท่าปีก่อน ขณะที่กำไรธุรกิจไบโอดีเซลสูงขึ้นจากนโยบายสนับสนุนของรัฐ พร้อมคาดกำไรปี 2564-2565 โตต่อเนื่อง 11% เมื่อเทียบจากปีก่อน และ 7% เมื่อเทียบจากปีก่อน ตามลำดับ
ส่วน บล.เคจีไอ (ประเทศไทย) ระบุในบทวิเคราะห์ ประเมินราคาพื้นฐาน PTG ที่ 21.2 บาท/หุ้น 1) ประเมินแนวรับ 17.0 บาท / แนวต้าน 17.5  18.0 บาท (Stop loss 16.5 บาท) 2) ฝ่ายวิจัยฯประเมินกำไรไตรมาส 4/63 อยู่ที่ 531 ล้านบาท เพิ่มขึ้น 49% เมื่อเทียบจากปีก่อน และ 4% เมื่อเทียบจากไตรมาสก่อน เป็นสถิติสูงสุดรายไตรมาสของ PTG
อีกทั้ง 3) ราคาน้ำมันปาล์มดิบล่าสุดยังยืนสูงต่อเนื่องจากไตรมาส 4/63 เป็น Sentiment บวกต่อธุรกิจไบโอดีเซล 4) PE ปี 2564 ต่ำเพียง 15.3 เท่า คิดเป็นเพียง -1 เท่าของส่วนเบี่ยงเบนมาตรฐานในอดีต